A BIZOTTSÁG HATÁROZATA
(2006. november 23.)
az üvegházhatást okozó gázok kibocsátási egységei Közösségen belüli kereskedelmi rendszerének létrehozásáról és a 96/61/EK tanácsi irányelv módosításáról szóló 2003/87/EK európai parlamenti és tanácsi irányelv végrehajtására vonatkozó jelentés(ek) alapjául szolgáló kérdőív létrehozásáról szóló 2005/381/EK határozat módosításáról
(az értesítés a C(2006) 5546. számú dokumentummal történt)
(EGT vonatkozású szöveg)
(2006/803/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az üvegházhatást okozó gázok kibocsátási egységei Közösségen belüli kereskedelmi rendszerének létrehozásáról és a 96/61/EK tanácsi irányelv módosításáról szóló, 2003. október 13-i 2003/87/EK európai parlamenti és tanácsi irányelvre (1) és különösen annak 21. cikke (1) bekezdésére,
mivel:
(1)
A 2005/381/EK bizottsági határozat (2) mellékletében található kérdőívet ki kell igazítani a tagállamok és a Bizottság azon tapasztalatai fényében, amelyeket a 2005. június 30-i határidőre elkészítendő éves jelentések kidolgozásához felhasznált kérdőív használata, valamint a kérdésekre adott válaszok értékelése során szereztek.
(2)
A tagállamok válaszai kimutatták, hogy vannak olyan területek, amelyek a 2003/87/EK irányelv végrehajtására vonatkozó jelentés szempontjából relevánsak, de a 2005/381/EK határozat mellékletében található kérdőívben még nem szerepelnek.
(3)
A tagállamok válaszainak értékelésénél kiderült, hogy a válaszadás egyes kérdéseknél nem volt következetes, ezért további tisztázásra van szükség.
(4)
A kibocsátáskereskedelmi rendszerben szereplő létesítmények általi szén-dioxid-kibocsátás nyomon követésének, jelentésének és ellenőrzésének első teljes ciklusa során szerzett tapasztalatok felhasználása szükségessé tette a kérdőív megfelelő részeinek felülvizsgálatát.
(5)
A 2005/381/EK határozat mellékletét ezért ennek megfelelően módosítani kell, és az egyértelműség érdekében a melléklet helyébe új mellékletnek kell lépnie.
(6)
Az e határozatban előírt intézkedések összhangban vannak a környezetre vonatkozó egyes irányelvek végrehajtásáról szóló jelentések egységesítéséről és ésszerűsítéséről szóló, 1991. december 23-i 91/692/EGK tanácsi irányelv (3) 6. cikke alapján létrehozott bizottság véleményével,
ELFOGADTA EZT A HATÁROZATOT:
1. cikk
A 2005/381/EK határozat mellékletének helyébe e határozat mellékletének szövege lép.
2. cikk
Ennek a határozatnak a tagállamok a címzettjei.
Kelt Brüsszelben, 2006. november 23-án.